**KÚPNA ZMLUVA č. \_\_\_\_\_\_\_\_\_\_\_\_**

uzavretá v zmysle § 409 a nasl. Obchodného zákonníka č. 513/1991 Zb. v znení neskorších predpisov

**uzatvorená medzi: Kupujúcim: Mesto Fiľakovo**

So sídlom: Radničná 25, 986 01 Fiľakovo

Zastúpené: Mgr. Attila Agócs, PhD. – primátor mesta

IČO: 00316075

DIČ: 2021115052

IČ DPH: SK2120057269

Bank. spojenie: OTP Banka Slovensko, a. s.

Číslo účtu - IBAN: SK95 5200 0000 0000 0817 4961

Telefón: +421 47 4381001

E-mail: [mesto@filakovo.sk](mailto:mesto@filakovo.sk)

a

**Predávajúci:**

So sídlom:

Zastúpený:

Právna forma:

Zapísaný v

Bank. spojenie:

Číslo účtu:

IČO:

DIČ:

IČ DPH:

Telefón:

e-mail:

**Preambula**

Táto kúpna zmluva sa uzatvára ako výsledok verejného obstarávania v zmysle § 66 zákona 343/2015 Z. z. o verejnom obstarávaní a o zmene doplnení niektorých zákonov (ďalej len „zákon o verejnom obstarávaní“). Kupujúci na obstaranie predmetu tejto zmluvy použil postup verejného obstarávania – podlimitná zákazka.

**Čl. I. Predmet zmluvy**

1. Predmetom tejto zmluvy je úprava práv a povinností zmluvných strán v súvislosti s dodaním predmetu plnenia – Dodávka autobusových zastávok, projekt: „ **Výmena autobusových zastávok v mesta Fiľakovo – II.etapa** **“** (ďalej tiež ako “predmet plnenia” alebo “predmet kúpy”).
2. Predávajúci sa zaväzuje dodať kupujúcemu predmet kúpy v rozsahu uvedenom v Čl. I. bod 1. zmluvy a kupujúci sa zaväzuje predmet kúpy prevziať a zaplatiť kúpnu cenu podľa Čl. II tejto zmluvy.

**Čl. II. Kúpna cena**

1. Kúpna cena za predmet kúpy podľa Čl. I. je stanovená podľa zákona č. 18/1996 Z. z. o cenách v znení neskorších predpisov a je výsledkom verejného obstarávania ako cena maximálna s možnosťou jej zmeny podľa Čl. II bodu 5 tejto zmluvy,
2. Cena je vrátane DPH, cla, správnych a iných poplatkov.
3. Kúpna cena za dodanie predmetu kúpy podľa Čl. I bod 1 zmluvy:

3.1. cena bez DPH

3.2. DPH

3.3 cena spolu s DPH

1. Zmena ceny podľa Čl. II bod 1 zmluvy je prípustná:
   * v prípade rozšírenia predmetu zmluvy podľa Čl. I. tejto zmluvy zo strany kupujúceho,
   * pri zmene výšky zákonnej sadzby DPH,
   * pri zmene colných poplatkov, a to len u výrobkov, ktoré nie sú dostupné na území Slovenskej republiky, prípadne pri výhodnosti dovozu oproti domácej ponuke, ktorá musí byť predávajúcim preukázaná.

**Čl. III. Doba dodania a miesto dodania**

1. Predávajúci je povinný dodať kupujúcemu predmet plnenia podľa tejto zmluvy bez vád najneskôr **do 14 dní** odo dňa oznámenia verejného obstarávateľa (kupujúceho), že má pripravenú personálnu, organizačnú a technickú infraštruktúru k dodávke, to znamená, že stavebné práce sú ukončené zhotoviteľom stavby a stavba je pripravená na montáž autobusových zastávok, ktoré sú predmetom tejto zmluvy.
2. Zmluvný termín dodania premetu zákazky závisí od dokončenia stavebných prác zhotoviteľom stavby a je stanovený max. 3 mesiace od platnosti Zmluvy o dielo s realizátorom stavby.
3. Zmluvný termín uvedený v Čl. III, bod 1 zmluvy je termín najneskoršie prípustný a neprekročiteľný s výnimkou:
   * zásahov spôsobených vis maior,
   * v prípade návrhov rozšírenia predmetu zmluvy podľa Čl. I tejto zmluvy zo strany kupujúceho.
4. Predávajúci dodá funkčný predmet kúpy na nasledovné lokality:

Lokalita č. 1\_ ul. Mlynská, pozemok parc. č. KN-C 3788/1 = (KN-E 4340) v k.ú. Fiľakovo - Autobusová zastávka – trojmodulové riešenie

Lokalita č. 2\_ ul. Biskupická pozemok parc. č. KN-C 3865/3 = (KN-E 1422) v k.ú. Fiľakovo - Autobusová zastávka – dvojmodulové riešenie

Lokalita č. 3\_ ul. Družstevná pozemok parc. č. KN-C 3818/1 = (KN-E 1427) v k.ú. Fiľakovo - Autobusová zastávka – trojmodulové riešenie

**Čl. IV. Platobné a fakturačné podmienky**

1. Predávajúcemu vzniká nárok na zaplatenie kúpnej ceny podľa Čl. II. tejto zmluvy na základe riadneho splnenia predmetu zmluvy spočívajúceho v dodaní predmetu plnenia riadne a včas v súlade s touto zmluvou, podľa Čl. I. tejto zmluvy.
2. Predávajúci nemá nárok na uhradenie preddavku.
3. Kupujúci uhradí dojednanú kúpnu cenu predávajúcemu po riadnom prevzatí predmetu kúpy na základe faktúry vystavenej predávajúcim. Riadnym prevzatím sa rozumie prevzatie na základe písomného dodacieho listu, montáže predmetu dodávky a odovzadaní za účasti zástupcov predávajúceho a kupujúceho. Prílohou faktúry bude dodací list, ktorý musí byť podpísaný kupujúcim. Kupujúci má právo odmietnuť podpísať dodací list, v prípade, že predávajúci nesplní riadne predmet zmluvy (napr. nedodá predmet plnenia podľa zmluvy, dodá poškodený predmet plnenia, resp. ak dodá predmet plnenia s vadami, riadne nenamontuje predmet plnenie). Ak predmet plnenia nie je riadne prevzatý, nemá predávajúci nárok na zaplatenie kúpnej ceny a to až do riadneho dodania a prevzatia predmetu kúpy.
4. Fakturácia môže byť vykonaná až po dodaní a prevzatí predmetu plnenia podľa Čl. VII.
5. Faktúra je splatná do **60** dní odo dňa jej doručenia kupujúcemu.
6. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je kupujúci povinný vyznačiť na faktúre. Od okamihu doručenia faktúry, ktorá spĺňa náležitosti daňového dokladu, začína plynúť nová 90 dňová lehota splatnosti.

**Čl. V. Zmluvné pokuty**

1. Predávajúci má právo uplatniť zmluvnú pokutu vo výške 0,05 % z ceny za predmet plnenia za každý deň omeškania ak kupujúci neuhradí faktúru v stanovenej lehote podľa Čl. IV.
2. Kupujúci má právo uplatniť zmluvnú pokutu vo výške 0,5 % z ceny za predmet kúpy za každý deň omeškania ak predávajúci nedodá predmet kúpy v lehote uvedenej v článku č. III bod č. 1 tejto zmluvy.
3. Zmluvné strany prehlasujú, že zmluvné pokuty a ich výška podľa tohto článku zmluvy, ako aj podľa iných ustanovení tejto zmluvy, sú s ohľadom na povahu a význam zabezpečovanej povinnosti primerané a nepredstavujú neprimerane vysoké plnenie ani plnenie v rozpore s dobrými mravmi. Zmluvné strany tiež prehlasujú, že sú so zmluvnými pokutami, ich výškou, ako aj zabezpečovanými povinnosťami oboznámené a uzrozumené. Zmluvné strany, že zmluvné pokuty podľa tejto zmluvy sú splatné dňom doručenia písomnej výzvy jednej zmluvnej strany adresovanej druhej zmluvnej strane, na zaplatenie zmluvnej pokuty.

**Čl. VI. Práva o povinnosti zmluvných strán**

1. Predávajúci je povinný odovzdať predmet kúpy v rozsahu a kvalite dohodnutom v tejto zmluve a jej prílohách, v dohodnutom termíne a v bezchybnom stave.
2. Zmluvné strany sa dohodli, že akékoľvek výzvy, oznámenia alebo iné písomnosti podľa tejto zmluvy budú doručované prostredníctvom poštového doručovateľa na adresu zmluvných strán uvedenú v obchodnom registri alebo elektronicky formou emailovej komunikácie prostredníctvom emailových adries uvedených v záhlaví tejto zmluvy. Zmluvné strany osobitne prehlasujú, že na účely tejto zmluvy je písomným doručením tiež doručenie prostredníctvom emailu, pričom emailová správa sa považuje za doručenú najneskôr uplynutím tretieho dňa odo dňa odoslania emailovej správy niektorou zo zmluvných strán, aj keď sa druhá zmluvná strana o doručení emailovej správy nedozvedela.
3. Predávajúci a kupujúci sú povinní zachovávať po dobu platnosti tejto zmluvy, ako aj po jej ukončení, mlčanlivosť o všetkých skutočnostiach organizačnej, obchodnej, výrobnej a technickej povahy, ktoré sa dozvedel v súvislosti s plnením svojich povinností, a ktoré sú alebo by mohli byť predmetom obchodného tajomstva druhej zmluvnej strany. Zmluvné strany sa rovnako zaväzujú zachovávať mlčanlivosť o všetkých skutočnostiach a okolnostiach, ktoré nastali, a ktoré sa dozvedeli počas rokovania o uzatvorení tejto zmluvy, ako aj pri podpise tejto zmluvy, pričom táto povinnosť trvá aj po skončení zmluvy.

**Čl. VII. Prevod vlastníckeho práva a prechod nebezpečenstva škody na veci**

1. Okamihom dodania predmetu kúpy podľa Čl. I tejto zmluvy je prevzatie predmetu kupujúcim na základe podpísaného dodacieho listu.
2. Okamihom dodania prechádza z predávajúceho na kupujúceho vlastnícke právo k predmetu kúpy a nebezpečenstvo škody na predmete kúpy.

**Čl. VIII. Zodpovednosť za vady**

1. Predávajúci zodpovedá za to, že predmet kúpy podľa Čl. I. tejto zmluvy má v čase prevzatia zmluvne dohodnuté vlastnosti a že nemá vady, ktoré by znižovali jeho hodnotu alebo schopnosť jeho využitia.
2. Predávajúci zodpovedá za to, že predmet kúpy v záručnej dobe, ktorá je v trvaní 24 mesiacov a ktorá začína plynúť dodaním predmetu kúpy a podpísaním dodacieho listu, bude mať vlastnosti obvyklé a že sa bude dať použiť na obvyklý účel.
3. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu kúpy v rozpore s návodom na obsluhu dodaným výrobcom, resp. nevhodnými prevádzkovými podmienkami, ktoré nezapríčinil predávajúci.
4. Vady, ktoré vznikli, resp. vyšli najavo v záručnej dobe je kupujúci povinný ohlásiť bez zbytočného odkladu buď ústne alebo písomne (aj mailom). Predávajúci je povinný nastúpiť na zistenie vady a vadu odstrániť najneskôr do **3 pracovných dní** od jej ohlásenia.
5. Ak predávajúci poruší ustanovenia tejto zmluvy a kupujúcemu vznikne v dôsledku takéhoto konania škoda, má kupujúci právo na náhradu škody, ktorá mu vznikla v zmysle § 373 a nasl. Obchodného zákonníka.
6. Predávajúci na vlastné náklady odstráni vady zistené v záručnej dobe.
7. Ak sa ukáže, že vada predmetu plnenia je neodstrániteľná, zaväzuje sa predávajúci bezodkadne, najneskôr však v lehote 1 mesiaca, dodať náhradný predmet plnenia zodpovedajúcej kvality, na základe zápisu vyhotoveného a podpísaného zmluvnými stranami. V prípade, že predávajúci nedodá náhradný predmet plnenia v zodpovedajúcej kvalite v dohodnutej lehote, je kupujúci oprávnený odstúpiť od zmluvy. Tým nie je dotknuté právo kupujúceho na náhradu škody.

**Čl. IX. Zánik zmluvy**

1. Ak zmluvná strana poruší povinnosť vyplývajúcu z tejto zmluvy, druhá zmluvná strana môže od zmluvy odstúpiť.
2. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia niektorou zo zmluvných strán, sú dôvodom pre odstúpenie od zmluvy.
3. Ďalšie možnosti odstúpenia od zmluvy ustanovuje § 19 zákona č. 343/2015 Z.z
4. Zmluvné strany sa dohodli a prehlasujú, že v prípade zániku tejto zmluvy z akéhokoľvek dôvodu nemá predávajúci nárok na kúpnu cenu poľa tejto zmluvy, ani jej pomernú časť.

**Čl. X. Záverečné ustanovenie**

1. Vzťahy neupravené touto zmluvou sa spravujú ustanoveniami príslušných právnych predpisov, najmä Obchodného zákonníka a zákona o verejnom obstarávaní. Táto zmluva sa riadi aj jej prílohou č. 1, pričom tieto prílohy sú neoddeliteľnými časťami tejto zmluvy.
2. Akékoľvek zmeny tejto zmluvy alebo jej dodatky musia mať písomnú formu a musia byť podpísané zmluvnými stranami, pričom akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami pokiaľ nebudú v rozpore s § 18 ods. 2 zákona o verejnom obstarávaní.
3. Zástupcovia zmluvných strán vyhlasujú, že sa oboznámili s obsahom tejto zmluvy, v plnom rozsahu s ním súhlasia a vyhlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.
4. Zmluva je vyhotovená v 6 prevedeniach, pričom kupujúci dostane po 4 rovnopisy a predávajúci 2 rovnopisy zmluvy.
5. Predávajúci je povinný strpieť výkon kontroly, auditu a overovania súvisiaceho s predmetom zákazky kedykoľvek počas platnosti a účinnosti zmluvy o poskytovaní NFP špecifikovanej v bode 6 tohto článku zmluvy, a to oprávnenými osobami a poskytnúť im všetku potrebnú súčinnosť.
6. Zmluva nadobúda platnosť dňom jej podpisu oboma zmluvnými stranami a účinnosť nadobudne deň nasledujúci po dni schválenia verejného obstarávania ( výsledkom ktorého bolo uzavretie tejto zmluvy) poskytovateľom finančných prostriedkov  z fondov EÚ. Objednávateľ nadobudnutie účinnosti tejto zmluvy oznámi zhotoviteľovi bez zbytočného odkladu.
7. Dodávateľ/zhotoviteľ je povinný strpieť výkon kontroly/auditu/kontroly na mieste súvisiaceho s dodávaným tovarom, stavebnými prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť,
8. Všetky platby realizované podľa tejto zmluvy za považujú za uhradené, momentom pripísania finančných prostriedkov na účet tej zmluvnej strany, ktorá ma na úhradu finančných prostriedkov nárok.

**Kupujúci: Predávajúci:**

Vo Fiľakove, dňa V , dňa

...................................................... .........................................................

Štatutárny zástupca Štatutárny zástupca

Prílohy zmluvy:

č.1 – Opis predmetu zákazky

č.2 – Návrh na plnenie kritéria